**2021. évi díjugrató tevékenység értékelése**

**Szervezeti élet**

Békés megyében **9 klub** tevékenységi körében szerepelt a díjugratás a tavalyi évben. (2002-ben 19 klub!). Az országos egyesületi rangsorban 138 egyesület szerepel, közöttük 15. Mezőhegyesi Ménes SE, 56. Kentaur LE.

Békés megye a megyék rangsorában a 13. helyen áll.

**Versenyek**

Az elmúlt évben **5 versenyt**, - egy három napost és négy egy napost - rendeztünk. (2002-ben 16 verseny és 3 bemutató volt a megyében)

**A startok száma: 582**

Mén-Kanca 277

Békéscsaba június 45

Mezőhegyes június 133

Békéscsaba augusztus 75

Döntő szeptember 52

(10-15 évvel ezelőtt ez a szám közelítette a 2 000 startot, igaz akkor a Tenyészverseny is megrendezésre került a Mén-Kanca mellett).

**Versenyzői létszám**

Rajtengedélyvizsgát tett 12 fő, ebből 9 fő Mezőhegyesi Ménes SE, Békési LK, Bábolnai Arab lovasfarm, Orosházi LE 1-1 fő. (A versenyeken sajnos nem találkoztunk ezzel a létszámmal.)

2021-ben **49** lovas vett részt versenyeken:

Aranykalász LK 3 fő,

Bábolnai Arab LK 3 fő

Berényi Lovasbarátok E. 1 fő

Békéscsaba LK 7fő

Békési LK 2 fő

Kentaur LE 18 fő

Körösvölgyi Póni Klub 1 fő

Mezőhegyesi Ménes SE. 13 fő

Orosházi LK 1 fő

(2002-ben 54 fő versenyzőnk volt, közel azonos a szám)

Az országos ranglistán 321 minősült versenyző szerepel, közöttük az első százban szerepel három lovasunk. 39. Jován Richárd, 54. Potocska Attila, 87. Villás Lili. Megyénkből összesen 10 lovas szerzett minősítő pontot 2021-ben: Buzás Blanka, Dér Tibor, Hrabovszki Fruzsina, Jován Richárd, Krajnyák Fanni, Piroska Zoltán, Potocska Attila, Szabó Virág, Villás Lili, Zákány- Rácz Zsuzsanna (abc sorrend).

**Bajnoki rendszer**

Nagy hagyománya volt az elmúlt évtizedekben a megyei bajnoki rendszernek. Évenként kiírásra és értékelésre került felnőtt, ifjúsági, amatőr és kezdő lovas kategóriában a bajnokság. Tavaly sajnos felemásra sikerült a bajnokságunk.

A bajnoki fordulókon 28 versenyzőnk indult legalább egy versenyen: felnőtt kategóriában 8 fő, ifjúsági kategóriában 9 fő, míg a kezdő lovas kategóriában 5 fő, amatőr kategóriában 6 fő vett, de nem mindenki teljesítette az előírt számú versenyt, ahol pontokat gyűjthettek. (21-en nem vettek részt bajnoki fordulókon a kiírt számokban.)

Sajnos a tavalyi évben az amatőr kategóriában nem tudtunk bajnokot hirdetni, - lehet az elnevezés nem szimpatikus - de nem volt a 110 cm-es magasságon megfelelő számú pályája senkinek sem. A felnőtt kategóriában pedig a döntőn nem vett részt csak 2 lovas azok közül, akik indulhattak volna a bajnoki címért. Így csak két kategóriában tudtunk bajnokot avatni.

**Békés megyei díjugrató bajnokság** végeredménye:

**Kezdő lovasok**

**Bajnok:** Szabó Virág Mezőhegyesi Ménes KH SE

2. Kiss Renáta Mezőhegyesi Ménes KH SE

3. Zelenyánszki Nóra Kentaur Lovas Egylet

**Ifjúsági**

**Bajnok:** Krajnyák Fanni Kentaur Lovas Egylet

2. Villás Lili Mezőhegyesi Ménes KH SE

3. Fazekas Alexa Éva Aranykalász Lovas Club

**Továbbképzés**

Békéscsabán, Sovák Péter edző közreműködésével a Dér tanyán szerveztek lovas felkészítést, edzői továbbképzést több alkalommal.

**Szakember ellátottság**

Legnagyobb gondot az I. osztályú bíró hiánya jelentette és jelenti ez évben is. Bírók, pályaépítők, steward megfelelő létszámban és minősítéssel rendelkezésre álltak.